utawa kondhang karo jeneng sesinglon Tite Kubo (lair tanggal 26 Juni 1977 ing Prefektur Hiroshima, Jepang) ya iku salah siji pangarang komik saka Jepang. Salah siji komik misuwur kang digawé ya iku Bleach.

Biografi 

Kubo ya iku wong lanang saka kutha Fuchu, Kabupatèn Aki, Hiroshima. Wiwitané dhèwèké ora tau tenanan anggoné nggambar, nganti umur 17 taun, lan sawisé maca manga Saint Seiya dhèwèké wis kena prabawa dadi pengarang manga, kang diarani mangaka. Komik kang pisanan digawé ya iku Ultra Unholy Hearted Machine, kang ditulis ing Weekly Shōnen Jump taun 1996. Manga pisanan kang ditulis ya iku Zombie Powder, sing uga diterbitaké ing Weekly Shōnen Jump taun 1999. Zombie Powder digawé kanthi kesesa, cacahé carita cekak 27 bab banjur mendhek ing taun 2000.

Banjur Kubo gawé komik Bleach, kang nyritakaké murid SMA sing bisa weruh ruh (shinigami) lan bisa gelut karo dhemit (hollow). Bleach diterbitaké wiwit taun 2001. Ing sasi Juni 2010, Bleach kadol nganti 400 bab, lan anime iki wiwit ditampa lan disenengi ing Jepang taun 2004. Manga iki olèh pahargyan saka Shogakukan Manga Award ing taun 2004. Filem Bleach diputer ing Jepang tanggal 16 Dhésèmber 2006. Banjur diterusaké filem kang kapindho ing tanggal 22 Dhésèmber 2007, lan kang kaping telu ing tanggal 13 Dhésèmber 2008. Ing tanggal 26 Juli 2008 Kubo lunga menyang Amérikah Sarékat kanggo nyiapaké San Diego Comic-Con International.

Prabawa 
Bleach pisanan diripta amarga kepinginané Kubo kanggo narik shinigami ing kimono. Kabèh kang wujud dhasar kanggo désain shinigami sajeroning seri iki, lan konsèpsi karakter Kuchiki Rukia. Kubo éntuk prabawa élemèn wiwit saka seri manga Bleach utawa liyané babagan musik, basa asing, arsitèktur, lan filem. Minaté gambar ing supranatural lan monster Shigeru Mizuki's GeGeGe, Kitaro lan Bleach, fokusé ing sanjata kang apik lan adegan geluté Masami Kurumada ing Saint Seiya, manga Kubo kapindho kang disenengi déning bocah lanang. Gaya aksi lan carita kang ana ing sajeroning Bleach kainspirasi saka filem, apa manèh nalika adegan geluté.

Nalika gawé adegan gelut, komentaré Kubo, dhèwèké mbayangaké gelut kanthi latar wuri kosong, banjur dhèwèké njajal nemu sudhut paling apik kanggo gawé. Dhèwèké njajal nggawé tatu kang réalistis banget supaya kang maca uga bisa ngrasakaké yèn karakteré lara tenan. Kubo kadang bosen nalika gawé, mula dhèwèké nambahi guyonan ing jeroné. Nalika gawé karakter, Kubo ngupaya kanggo gawé désain banjur dhèwèké mutusaké supaya dadi kepribadhiyané dhèwè. Mituruté apa kang apik.

Karya

Serial 
Pisanané muncul ing Weekly Shonen Jump lan diterbitaké déning Shueisha ing Tokyo, Jepang. Karya-karyané wis éntuk lisènsi manga ing Amérika Lor déning Viz Media.
 Zombiepowder. (1999–2000, Weekly Shōnen Jump, Shueisha. Kakolèksi nganti tekan volume papat ing taun 2000 lan ora diterusaké)
 Bleach (2001—, Weekly Shōnen Jump, Shueisha. Kakolèksi nganti tekan punjul 48 volume)

Artbooks 
 Bleach All Colour But The Black
 Bleach Official Bootleg

Buku-buku liyané 
 Bleach Official Character Book SOULs
 Bleach Official Anime Guide Book VIBEs
 Bleach Official Character Book 2 MASKED
 Bleach Official Character Book 3 UNMASKED

Cathetan sikil

Pranala njaba 
 Twitter resmi Tite Kubo

Juru nulis
Lair 1977